Bagasie (1 van 4) - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Bagasie (1 van 4)
Posted by Johan Ayres on November 10, 2021 at 8:56pm
As dit nie vir die wit gedeelte was wat my aandag getrek het nie sou ek nie hierdie interessante verskynsel toevallig raakgesien het nie. Die wurm het doodstil in die mik van hierdie takkie gesit, verskuil tussen die blare. Ek hoop Pine of JJ kan hier help. Dit lyk soos eiers wat gaan uitbroei. Sou dit die wurm se eiers op haar rug wees of 'n parasiet wat eiers op die wurm gelê het? (Weereens die wonder van makro en die grootsheid van die natuur rondom ons.) Hierdie foto is nie die beste foto van die klompie wat ek geneem het nie, maar ek wil hiermee begin om vir julle die oorspronklike posisie te wys soos ek die wurm gesien het. Ek sal in die volgende paar dae nog 'n paar foto's van hierdie wurm plaas.
Hennie Cronjé November 11, 2021 at 8:31am
Hier volg Riaan de Kleuk se kommentaar:
Dis 'n parasitiese wespe (Brachonids). Sy lê haar eiers binne-in die larwes van skoenlappers. Die larwes broei dan binne die wurm uit en vreet intern daaraan tot hulle pupeer, kruip deur die arme wurm se lyf en spin hierdie wit kokonne (op die foto). Sodra die larwe binne-in volwasse is, kruip dit uit die kokon en sit die nuwe siklus voort. Die wurmpie op die foto is klaar op sterwe en sal waarskynlik nie eers uit die mik verder beweeg nie voordat dit doodgaan.
Hennie Cronjé November 11, 2021 at 5:48am
Wat 'n wonderlike verskynsel het jy nie hier gefotografeer nie! En dit nog met 'n unieke en suksesvolle komposisie! Jy kan dalk net die rooi van die wurm bietjie ophelder. maar verder is dit 'n baie besondere en pragtige foto. Ek gaan vir Riaan de Klerk van Kaapstad vra om hierop kommentaar te lewer.